দু’মিনিটের টর্নেডোয় লন্ডভন্ড সুন্দরবনের গ্রাম

সুন্দরবন: দু’মিনিটের টর্নেডোয় লন্ডভন্ড সুন্দরবনের একাধিক গ্রাম। ঘটনায় গুরুতর আহত বহু মানুষ। ঘটনাটি ঘটেছে, সুন্দরবনের মিনাখা ব্লকের গ্রাম পঞ্চায়েতের আমতলা বাজারে। স্থানীয় সূত্রের খবর, শনিবার আচমকাই একটি টর্নেডো শুরু হয়। কি না দু’মিনিট ধরে চলে। এই টর্নেডোর জেরে কুমার গ্রাম পঞ্চায়েতের মালয়ারি ও আমতলার মত বেশকিছু গ্রাম ও বাজার লন্ডভন্ড হয়ে যায়। এই ঘটনায় স্বাভাবিক ভাবেই এই ঘটনায় আতঙ্কিত হয়ে পড়েন ব্যবসায়ীরা।

জানা গিয়েছে, এদিন সকাল থেকেই অবিরাম বৃষ্টি চলছিল। তার মধ্যে হঠাৎ করে টর্নেডো চালু হয়। গ্রামবাসীরা কোনরকম প্রস্তুতি ছাড়াই হঠাৎ এই ঝড়ের কবলে পড়েন। এই ঘটনায় বেশ কয়েকজন গ্রামবাসী আহত হয়েছেন। তার মধ্যে একজনের অবস্থা আশঙ্কাজনক হয় তাকে কলকাতা চিত্তরঞ্জন মেডিকেল কলেজে নিয়ে যাওয়া হয়। এই ঝড়ে বেশ কয়েকটি বাড়ি ও ক্ষতিগ্রস্ত হয়েছে। যথেষ্ট ভোগান্তির মধ্যে পড়েছেন গ্রামবাসীরা।

আরও পড়ুন: বৃষ্টিতে মাটির দেওয়াল ভেঙে মৃত্যু ৩ শিশুর

এছাড়াও বেশ কয়েকটি গাছও ভেঙে পড়েছে, যার ফলে অবরুদ্ধ হয়েছে বেশ কয়েকটি রাস্তা। ফলে বেশ কিছু রুটেযান চলাচল বন্ধ থাকে বেশ খানিকক্ষণ।