উলুবেড়িয়ায় তৃণমূলের পঞ্চায়েত প্রধানের বাড়ি ভাঙচুর

উলুবেড়িয়া: রাস্তার জন্য বরাদ্দ টাকার হিসাব চাওয়া নিয়ে তৃণমূলের (TMC) গোষ্ঠী কোন্দল (Inner Clash) উলুবেড়িয়ায় (Uluberia)। জোয়ারগোড়ি পঞ্চায়েতের তৃণমূল প্রধান শম্পা দাসের বাড়ি ভাঙচুরের অভিযোগ উঠল দলীয় কর্মীদেরই একাংশের বিরুদ্ধে।

স্থানীয় সূত্রে জানা গিয়েছে, পঞ্চায়েত প্রধান তাঁর নিজের বুথে একটি রাস্তা মেরামতের কাজ করছিলেন। ওই রাস্তার জন্য বরাদ্দ হয় ১ লক্ষ টাকা। ওই বুথের তৃণমূল কর্মীরা রাস্তার বরাদ্দ টাকার হিসাব চান প্রধানের থেকে। এই নিয়েই গোলমাল শুরু হয় প্রধান শম্পা দাস ও তৃণমূল কর্মীদের মধ্যে। প্রধানের অভিযোগ, তৃণমূল কর্মীরা তাঁর ঘর ভাঙচুর করেছে। খবর পেয়ে ঘটনাস্থলে যায় রাজাপুর থানার পুলিশ। এলাকায় পুলিশ মোতায়েন করা হয়েছে।

আরও পড়ুন: মিথ্যে অভিযোগে ধৃত বিজেপি নেতার মুক্তির দাবিতে খেজুরিতে বনধ বিজেপির

স্থানীয় তৃণমুল কর্মী শেখ নুরুল হাসানের দাবি, ভাঙচুরের কোনও ঘটনাই ঘটেনি। প্রধানের বাড়িতে আমরা শুধু জানতে গিয়েছিলাম এই রাস্তাটার জন্য কত টাকা বরাদ্দ হয়েছে। প্রধান এবং তাঁর অনুগামীরাই বাড়ি ভাঙচুর করে আমাদের নামে দোষ দিচ্ছেন। যদিও প্রধানের দাবি, দলের স্থানীয় নেতৃত্বের এক অংশ তাঁর পিছনে অনেক দিন ধরেই লেগে রয়েছে।

দেখুন আরও অন্য খবর