Bankura Panchayat Pradhan: পঞ্চায়েত প্রধানের বিরুদ্ধে টেন্ডার দুর্নীতির অভিযোগে সরব সদস্যরা

বিষ্ণুপুর: পঞ্চায়েত ভোট (Panchayat Vote) যত এগিয়ে আসছে পঞ্চায়েতগুলি নিয়ে বিক্ষোভ (Agitation), অভিযোগের পাল্লা বাড়ছে। আবাস যোজনা নিয়ে একাধিক জায়গায় বিক্ষোভ হচ্ছে। এবার বাঁকুড়ায় (Bankura) তৃণমূল পরিচালিত বিষ্ণুপুর ব্লকের (Bishnupur Block) অযোধ্যা গ্রাম পঞ্চায়েতের প্রধানের (Pradhan) বিরুদ্ধে দুর্নীতির (Corruption) অভিযোগ তুললেন ওই পঞ্চায়েতেরই সদস্যরা। প্রধানের বিরুদ্ধে টেণ্ডার (Tender) দুর্নীতির অভিযোগ তুলে বিডিওর কাছে উপযুক্ত ব্যবস্থার নেওয়ার আর্জি জানিয়েছেন তাঁরা। ওই পঞ্চায়েতের উপ প্রধান সহ কয়েক জন সদস্যা রয়েছেন সেই তালিকায়। দলের প্রধানের বিরুদ্ধে সরব হলেন দলেরই সদস্যরা। তবে অভিযোগ ভিত্তিহীন বলে দাবি করেছেন অভিযুক্ত প্রধান। প্রশাসন খতিয়ে দেখবে এর সত্যতা। তারপর প্রয়োজনীয় ব্যবস্থা নেওয়া হবে বলে দাবি তৃণমূল (TMC) নেতৃত্বের।  তবে তা নিয়ে বিজেপি (BJP) কটাক্ষ করে জানিয়েছে, এদের কেউ ভালো নয়।
সম্প্রতি বাঁকুড়ার (Bankura) বিষ্ণুপুর ব্লকের অযোধ্যা গ্রাম পঞ্চায়েতের প্রধান গুরুদাস ব্যানার্জির বিরুদ্ধে বিভিন্ন অভিযোগ সামনে আসে। অভিযোগ করেন ওই পঞ্চায়েতেরই সদস্য ও সদস্যারা। এলাকায় প্রধানের বিরুদ্ধে নানা পোস্টারও সাঁটা হয়। তারই মধ্যে এবার টেন্ডার দুর্নীতি বিষয় সামনে এনে প্রধানের বিরুদ্ধে অভিযোগ জানালেন সদস্যরা। গত পাঁচ জানুয়ারি বিষ্ণুপুর ব্লকের বিডিওকে লিখিত অভিযোগ জানানো হয়। সেই অভিযোগ বিষ্ণুপুর মহকুমা শাসক ও জেলাশাসককেও প্রতিলিপি পাঠানো হয়েছে বলেও জানা গিয়েছে। অযোধ্যা গ্রাম পঞ্চায়েত প্রধান গুরুদাস ব্যানার্জি লক্ষ লক্ষ টাকার কাজ কোনও নিয়ম না মেনে অনান্য সদস্য ও উপপ্রধানকে অন্ধকারে রেখে করেছেন। ই টেন্ডার না করে মোটা টাকার বিনিময়ে কাজ পাইয়ে দিচ্ছেন ঘনিষ্ঠ সঠিকাদারদের।

আরও পড়ুন: Dilip Ghosh Comments On Mithun Chakraborty: দেব বাংলা সিনেমার ‘ত্রাতা’, মিঠুনদা বাংলার একমাত্র ‘সুপারস্টার’, মত দিলীপের
অভিযোগ, ঘটনায় প্রধানের সঙ্গে যোগ রয়েছে ওই পঞ্চায়েতের নির্মাণ সহায়কের। এসব মিথ্যে অভিযোগ আনা হচ্ছে বলে দাবি করেছেন প্রধান গুরুদাস ব্যানার্জি।